**מועדון הכדורגל ז'ירונה** (בקטלאנית: **Girona Fútbol Club**, ובקיצור **Girona FC**) היא קבוצת כדורגל ספרדית מהעיר ז'ירונה שבקטלוניה. הקבוצה נוסדה ב-23 ביולי 1930, ומשחקת בלה ליגה. אצטדיונה הביתי של הקבוצה הוא אצטדיון מונטיליבי שבז'ירונה, המכיל 14,624 מושבים.

בסוף עונת 2008/2007 הקבוצה עלתה מהליגה השלישית לליגה הספרדית השנייה, לאחר 49 שנות היעדרות. בסוף עונת 2016/17 עלתה לראשונה בתולדותיה ללה ליגה.

לז'ירונה ישנה קבוצת מילואים, הנקראת **ז'ירונה ב'**, המשחקת בליגה הקטלאנית הראשונה (חמישית ברמתה בספרד).

היסטוריה
--------

ז'ירונה נוסדה בשנת 1930, בבית קפה בעיר, לאחר שקבוצת **Unió Esportiva Girona** פורקה עקב בעיות כלכליות. הקבוצה החלה את דרכה בליגה הקטלאנית, ובשנת 1933 העפילה לליגה השלישית בספרד. כבר בעונתה הראשונה העפילה לליגה השנייה לראשונה בתולדותיה, והתקבעה כקבוצת צמרת.

בעונתה השנייה, בשנת 1936, זכתה במקום הראשון בליגה השנייה, אך עקב היותה של הליגה מחולקת לבתים, מקום זה הקנה לה רק מקום בבית הגמר, בו סיימה במקום החמישי בלבד ולא עלתה לליגה הבכירה.

בשנת 1943 ירדה ז'ירונה בחזרה לליגה השלישית, ועד סוף שנות ה-50 שיחקה בליגה השנייה במשך שש עונות בלבד. את העשורים הבאים בילתה הקבוצה לרב בליגה הרביעית, אך לא מעט גם בליגה השלישית. בשיא השפל ירדה אף לליגות המחוזיות, אך עלתה משם תוך זמן קצר.

בתום עונת 2007/2006 עלתה הקבוצה בחזרה לליגה השלישית, וכבר בעונת החזרה סיימה במקום הראשון בבית שלה. בפלייאוף עברה את ברקאלדו ואת סאוטה ועלתה לליגה השנייה, לראשונה מאז שנת 1959.

בארבע שנותיה הראשונות מאז העלייה נאבקה נגד ירידתה לליגה השלישית, אך שרדה. בתום עונת 2013/2012 סיימה ז'ירונה לראשונה במקום הרביעי המוליך לפלייאוף העלייה לליגה הראשונה. בחצי הגמר עברה את קבוצת אלקורקון, אך בגמר הפסידה פעמיים לאלמריה וכשלה בעליית הליגה. בעונה שלאחר מכן שבה לקרבות התחתית ושרדה בליגה במחזור האחרון, כאשר סיימה במקום ה-16.

בעונת 2015/2014 הייתה הקבוצה בצמרת הגבוהה, כשהיא מועמדת לעלות לליגה הבכירה. אך בסיום העונה הסדירה ספגה שער שוויון מאוחר מול לוגו, שער שהעלה את ספורטינג חיחון ישירות במקומה. ז'ירונה נשלחה במקום זאת לפלייאוף שוב, כאשר במשחק הראשון בחצי הגמר היא מביסה את ריאל סרגוסה במשחק החוץ 0–3, אך במשחק הגומלין הפסידה באצטדיונה הביתי 1–4 והודחה ממשחקי הפלייאוף.

כמו בעונה הקודמת בה העפילה למשחקי הפלייאוף, גם את עונת 2015/2016 החלה ז'ירונה בתחתית, אך בחצי השני של העונה חל שיפור גדול בכושרה והיא סיימה את העונה הסדירה במקום הרביעי. בחצי גמר הפלייאוף הפסידה במשחק הראשון לקורדובה בתוצאה 1–2, אך חזרה מפיגור במשחק השני כדי לנצח בתוצאה 1–3 לאחר הארכה. ניצחון זה העניק לה כרטיס לגמר מול אוסאסונה, לה הפסידה בתוצאה המצטברת 1–3.

בעונת 2016/2017 הצליחה הקבוצה להשיג את הכרטיס ללה ליגה, לראשונה בתולדותיה, לאחר שסיימה במקום השני בליגת המשנה. ב-23 באוגוסט 2017 נרכשה על ידי קבוצת סיטי פוטבול המחזיקה במנצ'סטר סיטי מהפרמייר ליג ועל ידי קבוצת רכישה בראשות פרה גוארדיולה, אחיו של פפ גוארדיולה.

בעונתה הראשונה אי פעם בליגה הראשונה סיימה במרכז הטבלה, במקום העשירי, אך בסיום עונת 2018/2019 סיימה במקום ה-18 ונשרה חזרה לליגה השנייה.

בסיום עונת 2021/2022 העפילה דרך הפלייאוף בחזרה ללה ליגה לאחר ניצחון על טנריפה.

בתחילת עונת 2023/2024 העפילה לראשונה אי פעם לראש טבלת הליגה בסיום המחזור השביעי, זאת לאחר שישה ניצחונות ותוצאת תיקו אחת, ואת חצי העונה סיימה במקום השני בשוויון נקודות עם ריאל מדריד.

סגל הקבוצה
----------

נכון ל-20 בינואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ספרדספרד | שוער | חואן קרלוס  |
| 3 | ספרדספרד | מגן | מיגל גוטיירס  |
| 4 | ספרדספרד | בלם | ארנאו מרטינס  |
| 5 | ספרדספרד | קשר | דויד לופס  |
| 7 | אורוגוואיאורוגוואי | חלוץ | כריסטיאן סטואני (קפטן) |
| 8 | אוקראינהאוקראינה | קשר | ויקטור ציהנקוב  |
| 9 | אוקראינהאוקראינה | חלוץ | ארטם דובביק  |
| 10 | ספרדספרד | קשר | בורחה גרסיה  |
| 11 | ספרדספרד | קשר | ואלרי פרננדס  |
| 13 | ארגנטינהארגנטינה | שוער | פאולו גסאניגה  |
| 14 | ספרדספרד | קשר | אלש גרסיה  |
| 15 | ספרדספרד | בלם | חואנפה  (קפטן שני) |

 |  | 

| מס' |  | עמדה | שם |
| --- | --- | --- | --- |
| 16 | ברזילברזיל | חלוץ | סאביו  (בהשאלה מטרואה) |
| 17 | הולנדהולנד | מגן | דיילי בלינד  |
| 18 | ספרדספרד | חלוץ | פבלו טורה  (בהשאלה מברצלונה) |
| 19 | ספרדספרד | קשר | טוני וייה  |
| 20 | ברזילברזיל | מגן | יאן קוטו  (בהשאלה ממנצ'סטר סיטי) |
| 21 | ונצואלהונצואלה | קשר | יאנחל הררה  |
| 22 | קולומביהקולומביה | קשר | ג'ון סוליס  |
| 23 | ספרדספרד | קשר | איבן מרטין  |
| 24 | ספרדספרד | חלוץ | פורטו  |
| 25 | ספרדספרד | בלם | אריק גרסיה  (בהשאלה מברצלונה) |
| 26 | ספרדספרד | שוער | טוני פוידיאס  |

 |

קישורים חיצוניים
----------------

ויקישיתוף מדיה וקבצים בנושא **ז'ירונה** בוויקישיתוף
* אתר האינטרנט הרשמי של ז'ירונה
* ז'ירונה, ברשת החברתית פייסבוק

* ז'ירונה, ברשת החברתית אקס (טוויטר)

* ז'ירונה, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* פרופיל הקבוצה באתר BDFutbol
* מיכאל יוכין, ‏הלא ייאמן קרה: סטואני וג'ירונה הסירו את הקללה, באתר ONE‏, 21 ביוני 2022
* אורי בן-נון, לא בדיוק סינדרלה: הקשר בין מוליכת הטבלה בספרד למנצ'סטר סיטי | יורוטריפ, באתר ynet, 29 בספטמבר 2023

הערות שוליים
------------

1. ↑  אלון בן גיגי, ‏הכירו את הקבוצות שנרכשו ע"י בעלים באמירויות, באתר ONE‏, 10 בספטמבר 2020
2. ↑  ‏ולנסיה סיימה רביעית, סביליה וחטאפה בליגה האירופית, באתר ספורט1, 18 במאי 2019
3. ↑  אחרי 3 שנים: ג'ירונה חזרה לליגה הראשונה בספרד, באתר ONE‏, 19 ביוני 2022
4. ↑  "לא מקרי": ג'ירונה בראש הליגה הספרדית, באתר ערוץ הספורט, 28 בספטמבר 2023
5. ↑  Players, www.gironafc.cat (באנגלית)

| ספרדספרד לה ליגה, עונת 2023/2024 בלה ליגה |
| --- |
| 

|  |
| --- |
| אוססונה • אלאבס • אלמריה • אתלטיק בילבאו • אתלטיקו מדריד • ברצלונה • גרנדה • ויאריאל • ולנסיה • ז'ירונה • חטאפה • לאס פאלמאס • מיורקה • סביליה • סלטה ויגו • קדיס • ראיו ואיקאנו • ריאל בטיס • ריאל מדריד • ריאל סוסיאדד |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 310681149
* WorldCat: viaf-310681149

 |